Վարչապետը հասցրել էր մինչեւ Գյումրի հասնելը ծանոթանալ էլեկտրագնացքի պայմաններին ու հնարավորություններին: Տպավորությունը հավանաբար դրական է, քանի որ Գյումրի կայարան իջնելուն պես ողջունեց «Հարավկովկասյան երկաթուղի ՓԲԸ-ին նման որոշում կայացնելու եւ նոր արագընթաց գնացք շահագործելու գաղափարի համար: Վարչապետը լրագրողների հարցերին չպատասխանեց, այլ շտապեց Շիրակի մարզպետարան՝ փակ խորհրդակցության: Փոխարենը սրտաբաց զրույցի պատրաստ էր Տրանսպորտի, կապի և տեղեկատվական տեխնոլոգիաների նախարար Վահան Մարտիրոսյանը: Գոհ էր գաղափարից էլ, գնացքից էլ, գնացքի արագությունից էլ: